CELEX: 22009D0040
Language: sl
Date: 2009-03-17 00:00:00
Title: Sklep Skupnega odbora EGP št. 40/2009 z dne 17. marca 2009 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

28.5.2009   
            
            
               SL
            
            
               Uradni list Evropske unije
            
            
               L 130/36
            
         
      SKLEP SKUPNEGA ODBORA EGP
   št. 40/2009
   z dne 17. marca 2009
   o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), ter zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 19/2008 z dne 1. februarja 2008 (1).
            
         
               (2)
            
            
               Primerno je razširiti sodelovanje pogodbenic Sporazuma, da se vključi Priporočilo 2008/C 111/01 Evropskega parlamenta in Sveta z dne 23. aprila 2008 o uvedbi evropskega ogrodja kvalifikacij za vseživljenjsko učenje (2) –
            
         SKLENIL:
   Člen 1
   Za odstavkom 7 člena 4 Protokola 31 k Sporazumu se vstavi naslednji odstavek:
   
               „8.
            
            
               Pogodbenice si prizadevajo okrepiti sodelovanje v okviru naslednjih aktov Skupnosti:
               
                           —
                        
                        
                           
                              32008 H 0506(01): Priporočilo 2008/C 111/01 Evropskega parlamenta in Sveta z dne 23. aprila 2008 o uvedbi evropskega ogrodja kvalifikacij za vseživljenjsko učenje (UL C 111, 6.5.2008, str. 1).“
                        
                     
         Člen 2
   Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma (3).
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 17. marca 2009
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 154, 12.6.2008, str. 38.
   
      (2)  UL C 111, 6.5.2008, str. 1.
   
      (3)  Navedena ni nobena ustavna zahteva.